Kujutage ette, et te olete ruumis, mis on peaaegu pime. On nii pime, et raske on näha, mis liiki mööbel ruumis on. Te näete ainult nõrku kontuure ja sügavaid varje ja kõik näib hallina. Nüüd kujutage  ette, et keegi lülitab sisse võimsa taskulambi, mis saadab üksiku ereda valguskiire ruumi. Juhtub see, et osa ruumi on eredalt valgustatud ja ruumi teine osa on sügavamas pimeduses, kui enne. Teiste sõnadega, kontrast valguse ja pimeduse vahel on muutunud äärmuslikumaks, rõhutatumaks. See on täpselt see, mis juhtub planeedil Maa praegusel ajal ja põhjus on selles, et uue ajastu vaimsed energiad laskuvad praegu planeedi energiasüsteemi. Need energiad teevad inimestel magamajäämise raskemaks. Võiks öelda, et  kümneid aastaid tagasi oli inimestel suhteliselt kerge aia peal vaimses mõttes istuda. Nad võisid teha oma igapäevaseid toimetusi ja ignoreerida elu vaimset külge. Nad ei pidanud tegema kindlat otsust, kindlat panustamist selles osas, mis puudutab vaimset truuduskohustust.